ยอดรูดปรื๊ด มิ.ย.หดตัว
มูลค่าการใช้จ่ายผ่านบัตรพลาสติกเดือน มิ.ย. หดตัวจากช่วงเดียวกันปีก่อน อยู่ที่ 1.17 ล้านล้าน สาเหตุจากคนระวังการใช้จ่าย แต่คาดว่าแนวโน้มครึ่งปีหลังดีขึ้น
23 ส.ค. 2559

มูลค่าการใช้จ่ายผ่านบัตรพลาสติกเดือน มิ.ย. หดตัวจากช่วงเดียวกันปีก่อน อยู่ที่ 1.17 ล้านล้าน สาเหตุจากคนระวังการใช้จ่าย แต่คาดว่าแนวโน้มครึ่งปีหลังดีขึ้น
ธนาคารแห่งประเทศไทย (ธปท.) รายงานมูลค่าการใช้บัตรพลาสติกเพื่อ การชาระเงินในระบบธนาคารพาณิชย์ และบริษัทผู้ประกอบธุรกิจบัตรเครดิตที่ไม่ใช่สถาบันการเงิน (นันแบงก์) ล่าสุดในเดือน มิ.ย.ปีนี้ ว่า มีมูลค่ารวม 1.17 ล้านล้านบาท ลดลงจากระยะเดียวกันปีก่อน 9,000 ล้านบาท หรือ 0.77% และลดลงจากเดือนก่อนหน้า 4.6 หมื่นล้านบาท หรือ 3.79%
สำหรับรายละเอียดแบ่งเป็น 1) บัตรเครดิต มีมูลค่าการใช้จ่ายซื้อสินค้าผ่านบัตร รวมถึงการเบิกถอนเงินสดล่างหน้ารวม 1.45 แสนล้านบาท เพิ่มขึ้นจากระยะเดียวกันปีก่อน 6,000 ล้านบาท หรือ 4.32% แต่ลดลงเล็กน้อย 2,000 ล้านบาทเมื่อเทียบกับเดือนก่อนหน้า หรือ 1.36% โดยบัตรเครดิตส่วนใหญ่ 1.14 แสนล้านบาทใช้เพื่อชาระค่าสินค้า ณ จุดขาย มีเพียง 3.1 หมื่นล้านบาทที่ใช้เพื่อวัตถุประสงค์อื่น เช่น ถอนเงิน เบิกเงินสดล่วงหน้า และโอนเงิน
2) บัตรเดบิต มีมูลค่าการใช้ถอนเงินสด ชาระค่าสินค้า รวมไปถึงการโอนจ่ายค่าสินค้า ฝากเงิน และโอนเงินผ่าน ตู้เอทีเอ็มรวม 9.03 แสนล้านบาท เพิ่มขึ้นจากระยะเดียวกันปีก่อน 1 หมื่นล้านบาท หรือ 1.12% แต่ลดลง 2.7 หมื่นล้านบาทเมื่อเทียบกับเดือนก่อนหน้า หรือลดลง 2.9% โดยมูลค่าส่วนใหญ่ 5.38 แสนล้านบาท เป็นการถอนเงินสด ส่วนการใช้ชาระค่าสินค้า ณ จุดขายเพียง 1.3 หมื่นล้านบาท นอกนั้น 3.52 แสนล้านบาท เป็นการโอนชาระค่าสินค้า และโอนเงินผ่านตู้เอทีเอ็ม
และ 3) บัตรเอทีเอ็ม มีมูลค่าการถอนเงินสด การโอนจ่ายค่าสินค้า ฝากเงิน และโอนเงินผ่านตู้เอทีเอ็มรวม 1.18 แสนล้านบาท ส่วนใหญ่เป็นการถอนเงินสด ลดลงจากระยะเดียวกันปีก่อน 2.7 หมื่นล้านบาท หรือ 18.62% และลดลงจากเดือนก่อนหน้า 1.7 หมื่นล้านบาท หรือ 12.59%
ด้านฝ่ายระบบชาระเงิน ธปท. ชี้แจงว่า มูลค่าการใช้จ่ายผ่านบัตรที่ลดลง เมื่อเทียบกับระยะเดียวกันปีก่อนถือว่า ไม่มาก เนื่องจากครัวเรือนโดยรวมยังระมัด ระวังการใช้จ่ายอยู่บ้าง คาดว่าครึ่งปี หลังแนวโน้มจะดีขึ้น ส่วนการลดลง เมื่อเทียบกับเดือนก่อนก็เป็นไปตาม ฤดูกาล เนื่องจากผู้บริโภคเร่งใช้จ่ายในช่วงเดือน เม.ย.และ พ.ค.ที่ผ่านมา ซึ่งเป็นช่วงท่องเที่ยวและเปิดเทอมไปแล้ว ทำให้มูลค่าในเดือน มิ.ย.อาจจะชะลอลงบ้างเป็นธรรมดา
"แนวโน้มการใช้จ่ายผ่านบัตรยังขยายตัวได้ ตามแนวโน้มการบริโภคภาคเอกชนที่น่าจะปรับดีขึ้นในครึ่งปีหลัง บวกกับ แนวโน้มความนิยมซื้อสินค้าออนไลน์ที่เพิ่มขึ้นต่อเนื่อง บวกกับการขยายเครื่องรับบัตร (อีดีซี) น่าจะทำให้มูลค่าการใช้จ่ายซื้อสินค้าผ่านบัตรเดบิตสูงขึ้นด้วย ถือเป็นสัญญาณที่ดีในการใช้จ่ายผ่านบัตรในระยะต่อไป" ธปท.ระบุ
ภาพประกอบข่าว